cyanic-selkie/wikianc huggingface dataset:
Sykloheksanoni
Sykloheksanonia voidaan valmistaa fenolista tai sykloheksaanista. Fenolia vedyttämällä nikkelikatalyytin läsnä ollessa muodostuu sykloheksanolin ja sykloheksanonin seos ja sykloheksanoli voidaan edelleen hapettaa sykloheksanoniksi. Mikäli prosessissa katalyyttinä käytetään jalometalleja, kuten palladiumia, platinaa, ruteniumia, iridiumia tai osmiumia muodostuu vain sykloheksanonia. Vedytys vidaan tehdä joko kaasu- tai nestefaasissa. Yhdistettä on mahdollista tuottaa myös sykloheksaanin hapetuksella. Tällöin katalyyttinä toimivat kobolttiyhdisteet. thumb|center|350px|Sykloheksanonin ja sykloheksanolin valmistus sykloheksaanista. Kuvassa on hakasulkuihin merkitty reaktion välituote, sykloheksyyliperoksidi
Antipatros (Idumea)
Julius Caesar murhattiin 15. maaliskuuta 44 eaa. Tämän jälkeen Gaius Cassius Longinus ja Marcus Junius Brutus pakenivat itään. Cassius saapui Syyriaan, missä he määräsivät itäiset maakunnat maksamaan veroa. Juutalaiset määrättiin maksamaan 700 talentin verran veroa. Antipatros jakoi maksettavat verot poikiensa ja ystäviensä kesken.
Koskikeskus (kauppakeskus)
Historia
Alkuvuosina Polar-rakennusyhtiöiden rakennuttamassa keskuksessa oli sisävesiputouksia ja asiakkaat saattoivat pelata kesäisin tennistä kahdella katolle rakennetulla ulkokentällä. Liikkeitä keskuksessa oli noin sata. Arkkitehtuuriin kuuluivat muun muassa erilaiset kujat kolmannessa kerroksessa. Sittemmin Pyörrekuja ja muut kiertoväylät antoivat tilaa uusille liiketiloille.
Röyhänjärvi
Röyhänjärvi on Pirkanmaalla Orivedellä Ristijärven kylässä sijaitseva järvi.
Maantietoa
Järven pinta-ala on 2,1 hehtaaria ja se on 300 metriä pitkä ja 150 metriä leveä. Se sijaitsee korkean ylänköalueen mäkien ympäröimässä painanteessa. Järvellä ei ole kartan mukaan saaria. Sen rantaviivan pituus on 750 metriä ja sen rannat ovat puoliksi peltomaata ja metsämaata. Sen lähiympäristössä sijaitsee kaksi maatilaa ja yksi vapaa-ajan asunto. Niille tulee tiet yhdystieltä 14299.
Suomen Urheiluliitto
Suomen Urheiluliitto ry (aiemmin Urheiluliitto r.y.) eli SUL on suomalaisen yleisurheilun lajiliitto. Liittoon kuuluu yli 600 jäsenseuraa, joiden toiminnassa on mukana 70 000 henkilöä. SUL on kansainvälisen yleisurheiluliiton WA:n jäsen.
Puheenjohtajat
SUL:n kunniapuheenjohtajat:
Eurosport
21. tammikuuta 2014 Discoverysta tuli Eurosportin enemmistöomistaja kun se osti 51 % osuuden TF1 Groupilta.
Ernest Courant
Courant voitti vuonna 1986 Enrico Fermi -palkinnon. Hän oli Yhdysvaltain kansallisen tiedeakatemian jäsen vuodesta 1976.
Alopeke
Alopeke oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Carl August Reinhold Lars Armfelt
Carl August Reinhold Lars Armfelt (8. syyskuuta 1862 Halikko – 21. toukokuuta 1942 Salo) oli suomalainen kreivi, tilanomistaja ja valtiopäivämies.
Honda Accord
Honda Accordin ensimmäinen mallisukupolvi sijoittuu tuotantovuosiin 1976–1981, toinen 1982–1985, kolmas 1986–1989, neljäs 1990–1993, viides 1994–1997, kuudes 1998–2002, seitsemäs 2003–2008 ja kahdeksas 2009 alkaen.
Toinen sukupolvi (1982–1985)
Toisen sukupolven Accordeista maahantuoja Veho toi aluksi Suomeen vain kahta 12-venttiilisellä 1,8 litran nelosmoottorilla varustettuja ylemmän pään malleja, joista kalliimmassa EXR-mallissa oli vakiovarusteena lukkiutumattomat jarrut. Helsingin Sanomien koeajossa uutta Accordia pidettiin ensimmäistä sukupolvea urheilullisempana, ja sen todettiin olevan sisämitoiltaan merkittävästi ahtaampi kuin saman lehden vähän aiemmin koeajama samankokoinen Toyota Camry. Mukavuudesta Accordia kuitenkin kehuttiin.
Maatasoantenni
Maatasoantenni eli monopoliantenni on ympärisäteilevä antennityyppi, jossa jokin johtava taso toimii antennin toisena elementtinä ja pystyyn tästä tasosta eristetty putki tai metallilanka toimii säteilevänä elementtinä. Monopoliantennin säteily riittävän suuren tason yläpuolella vastaa dipolin säteilyä, mutta sen säteilyresistanssi on puolet dipolin vastaavasta.
Jääkarhu
Piirteet
Jääkarhu on kanta-astuja, sillä on viisi varvasta jokaisessa jalassaan, eikä se pysty vetämään kynsiä sisään. Etutassut ovat suuret ja airomaiset, mikä auttaa uimisessa ja ohuella jäällä kävelemisessä. Etuvarpaiden välissä on räpylämäiset poimut ja pitoa jäällä parantavia ihonystyröitä polkuanturoissa.
Maillot jaune
thumb|222px|[[Fabian Cancellaran keltainen paita vuodelta 2015. Paidassa näkyvät kilpailun sponsorien lisäksi myös ajajan tallin sponsorit.]] thumb|222px|Ranskalaispyöräilijä [[Julian Alaphilippe kokonaiskilpailun johtajan keltaisessa paidassa vuoden 2019 Ranskan ympäriajon 19:n etapin lähtöviivalla.]] thumb|222px|[[Chris Froome keltaisessa paidassa vuoden 2013 Ranskan ympäriajossa.]] Maillot jaune eli keltainen paita on Ranskan ympäriajon kokonaiskilpailua johtavan ajajan yllään pitämä paita. Tour de Francesta käytäntö on levinnyt myös muihin pyöräkilpailuihin. Kokonaiskilpailun johtaja on pyöräilijä, joka on käyttänyt jo ajetuilla etapeilla vähiten aikaa. Keltainen paita nähtiin Tourilla ensimmäistä kertaa vuonna 1919, jolloin kilpailun perustaja Henri Desgrange päätti lanseerata tämän innovaation osaksi helpottaakseen kilpailun seuraamista, osaksi parantaakseen pääsponsorin, L’Auto-lehden menekkiä (lehden sivut olivat keltaiset).
Kahteen otteeseen Tourin on voittanut ajaja pitämättä kertaakaan yllään keltaista paitaa ennen loppuseremonioita, vuonna 1947 Jean Robic ja vuonna 1968 Jan Janssen. Myös vuoden 1990 kilpailussa tämä oli lähellä voittaja Greg LeMondin saadessa keltaisen paidan ensimmäistä kertaa vasta toiseksi viimeisellä etapilla.
Sotkanjärvi
Historiaa
Vuoden 1958 peruskartassa muutama peltopalsta ulottui järven rantaan asti. Osa niistä metsitettiin ennen vuoden 1977 kartan painamista.
Haisukurjenpolvi
Haisukurjenpolvi (Geranium robertianum) on lehdoissa ja kivikoissa tavattava yksivuotinen tai useimmiten kaksivuotinen kurjenpolvi. Koko kasvi haisee epämiellyttävältä.
Ääniä yössä
Albumi julkaistiin sekä normaalissa että rajoitetussa versiossa. Rajoitettu versio on A5-kokoinen digipack.
Bifurkaatio (kaaosteoria)
Eräissä systeemeissä responssi voi muuttua kahdeksi vaihtoehdoksi, mikäli systeemin syötettä muutetaan vähän. Kaoottisissa systeemeissä tämä voi tapahtua ennalta-arvaamattomassa funktion pisteessä. Bifurkaatio on Mitchell Feigenbaumin esittelemä käsite, joka liittyy kaaosteoriaan. Bifurkaatio saattaa tapahtua missä tahansa järjestelmässä, jossa on monia toisiinsa vuorovaikuttavia osia.
William Smithers
William Smithers (s. 10. heinäkuuta 1927 Richmond, Virginia) on yhdysvaltalainen näyttelijä. Hänet muistetaan Jeremy Wendellin roolista televisiosarjassa Dallas, jossa hän esiintyi 1980-luvulla. Hän menestyi myös Broadway-teatterissa.
Keltalehdokki
Ulkonäkö ja koko
Keltalehdokki muistuttaa suuresti hennompikasvuista valkolehdokkia (P. bifolia subsp. latiflora) ja erottuu tästä lähinnä kukan muodon perusteella. Lajit saattavat risteytyä keskenään.
Kinahmo
Matkailu ja elinkeinot
Kinahmossa toimi koulu vuodesta 1904 lähtien. Uudempi punatiilinen, yksikerroksinen koulurakennus Lavalammentiellä oli rakennettu vuonna 1965. Polvijärven kunnanvaltuuston päätöksellä Kinahmon koulu suljettin syksyllä 2015. Edellisenä lukuvuonna koulua kävi 17 oppilasta.
Miikka Tuomainen
Seuraura
Syksyllä 2014 Tuomainen harjoitteli kasvattajaseuransa TuTon mukana ja hän teki kauden 2014–2015 kynnyksellä toistaiseksi voimassa olevan sopimuksen joukkueen kanssa. Marraskuussa Tuomainen siirtyi loppukauden kattavalla sopimuksella Saksan kolmanneksi korkeimmalle sarjatasolle Oberligaan EHC Klosterseen joukkueeseen. Kesken kauden 2015–2016, joulukuussa 2015 hän palasi sieltä taas loppukauden kattavalla sopimuksella TuToon.
Afidna
Historia
Afidna oli asutettu viimeistään keskihelladisella kaudella, jolta ajalta paikalta on löydetty hautoja, ja se on ollut alueen merkittävä linnoitettu keskus myöhäishelladisella eli mykeneläisellä kaudella.
Afidnan demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli 16 edustajaa Ateenan bulessa eli neuvostossa. Myöhemmin hellenistisellä ja roomalaisella kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen ja vuodesta 124/125 jaa. Hadrianis-fyleen.
Craig Smith
Craig Smith voi tarkoittaa seuraavia henkilöitä:
Vernon Presley
Vernon esiintyi kaksi kertaa poikansa elokuvissa: Kiihkeitä rytmejä (1957) ja Elvis kiertueella (1972).
Raketti-ilmiö
Ilmiön ulkonäkö
Usein kantoraketin laukaisussa näkyy kolme utumaista vanaa, joista keskimmäinen ja erityisesti sen kärki on kirkkain. Monesti rakettilaukaisuja kuvataan meduusan muotoisiksi. Vanat tekevät taivaalla kaaren lopulta horisontista horisonttiin ja jäävät muutamia minuutteja näkyneen kirkaan valoilmiön jälkeen pariksi tunniksi taivaalle.
Sami Niku
Maajoukkueura
Niku pelasi alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Hän pelasi myös alle 18-vuotiaiden MM-kilpailuissa vuonna 2014 sekä Ivan Hlinkan muistoturnauksessa vuonna 2013. Hän edusti myös Suomen alle 17-vuotiaiden maajoukkuetta sekä World U-17 Hockey Challengessa että Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan.
V. Alamäki
Historia
Yhtiön perustaja Vilppu Alamäki (1900–1986) ryhtyi itsenäiseksi yrittäjäksi vuonna 1925, jolloin hän perusti yhdessä liikemies Jaakko Kurttilan kanssa autokorjaamon Iihin. Samana vuonna hän aloitti myös linja-autoliikenteen välillä Ii–Oulu. Tämä runkolinja laajeni vähitellen Yli-Iihin, Tannilaan ja Ikosenniemelle. 1950-luvulla muodostuivat linjat Oulusta Kemiin ja Pudasjärvelle. Linja-autoliikenteen ohella Vilppu Alamäki toimi myös kirjakauppiaana ja huoltoaseman pitäjänä. Lisäksi hän oli pitkään muun muassa Linja-autoliiton Oulun paikallisosaston hallituksen jäsen ja Iin kirkkovaltuuston jäsen.
Omistajanvaihdos
Omistajanvaihdoksen rahoitus ja arvon määritys
Yrityksen arvonmääritystä tarjoavat palveluina muun muassa yritysvälittäjät, lakitoimistot sekä yksityiset omistajanvaihdosasiantuntijat. Arvo määritellään joko substanssiarvona tai tuottoarvona. Arvo on lopulta se, minkä yrityskaupan osapuolet hyväksyvät. (Lähde: Finnvera, Yrityspörssi ja Suomen Yrityskaupat Oy)
Omistajanvaihdosten tukeminen ja yritysmarkkinat
Suomessa omistajanvaihdoksia tukee julkiset organisaatiot sekä yksityiset toimijat. Julkisten organisaatioiden hankkeissa edistetään omistajanvaihdoksia alueellisesti ja valtakunnallisesti. Hankkeista saa lisätietoa Suomen Yrittäjistä, kaupunkien ja kuntien elinkeinotoimista sekä kehitysyhtiöistä. Yritysmarkkinoilla toimii useita eri organisaatioita ja palveluntarjoajia. He tarjoavat palveluita eri tarpeisiin kuten esimerkiksi arvon määritys, sukupolvenvaihdos, yritysjärjestelyt, ostajan etsiminen, myyjän etsiminen ja asiakirjojen laadinta. (Lähde:Suomen Yrityskaupat Oy ja Yrityspörssi Oy)
Max Pescatori
Vaikka Pescatori asuu Las Vegasissa, hän pitää itseään italialaisena: Pescatorilla on usein turnauksissa päässään (Italian lipun) trikolorinvärinen päähuivi.
Gran Canaria
Kunnat
thumb|250px|Gran Canarian kunnat ja vyöhykkeet Gran Canaria jakaantuu 21 kuntaan.
Raoul Koczalski
thumb|Raoul Koczalski Armand Georg Raoul von Koczalski (3. tammikuuta 1884, Varsova – 24. marraskuuta 1948, Poznań) oli puolalainen säveltäjä ja pianisti.
Akharnai
Akharnai oli antiikin aikainen kaupunki ja Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin ja sijaitsi nykyisen Acharnéen kaupungin alueella.
Historia
Kokonsa ja vaurautensa ansiosta demos kykeni tuottamaan eniten hopliittisotilaita Ateenan armeijaan. Tähän perustuu myös Aristofaneen komedia Akharnalaiset (Akharneis). Peloponnesolaissotaan akharnailaisia hopliitteja osallistui Thukydideen mukaan, mikä oli noin kymmenesosa koko kaupunkivaltion armeijasta. Toisaalta lukua on myös epäilty liian suureksi, joko liioitteluksi tai virheeksi. Akharnaista oli kotoisin muun muassa Peisandros. Demoksen kansalaisesta käytettiin demonyymiä Akharneus.
Kangashapero
Kangashapero (Russula decolorans) on haperoihin kuuluva keskikokoinen ruokasieni.
Samankaltaiset lajit
Kangashaperoa muistuttavia lajeja ovat selvästi kirkkaankeltainen keltahapero (Russula claroflava) ja väriltään viininpunainen viinihapero (R. vinosa), joista kangashapero kuitenkin on erotettavissa pintakelmun värin perusteella. Myös isohapero (R. paludosa) voi joskus muistuttaa kangashaperoa, tosin sen kirkkaan punainen pintakelmu tekee siitä helposti tunnistettavan.
Töyräsjärvi
Maantietoa
Järven pinta-ala on 1,4 hehtaaria ja se on 200 metriä pitkä ja 100 metriä leveä. Se sijaitsee korkealla ylänköalueella mäkien välisessä painaumassa. Järvellä ei ole kartan mukaan saaria. Sen rantaviivan pituus on 450 metriä ja sen rannat ovat suomaata. Sen länsirantaan on rakennettu vapaa-ajan asunto, jonne tulee polanne Hallista.
Särkijärvi (järvi Utajärvellä)
Särkijärvi ennen kunnostusta
Utajärven Särkijärven pinta-ala ennen kuivattamista oli 123 hehtaaria ja valuma-alueen koko 39 neliökilometriä. Järven keskisyvyys ennen kunnostusta oli vain 120 senttiä ja pohjassa oli enimmillään usean metrin paksuinen sedimenttikerros. Järven valuma-alueella oli ollut useita kuormituslähteitä, jotka olivat sitä rehevöittäneet. Kalakanta oli särkivoittoinen.
Taormina
Antiikki
Antiikin aikana kaupunki tunnettiin alun perin nimellä Tauromenion. Kaupungin paikan lähellä, nykyisen Giardini-Naxoksen kaupungin paikalla, sijaitsi alun perin Naksoksen kaupunki. Syrakusa tuhosi Naksoksen vuonna 403 eaa., jonka jälkeen seudun ei-kreikkalainen sikulien heimo sai kaupungin alueet itselleen. Sikulit perustivat Tauros-vuorelle kaupungin, joka kehittyi Tauromenioniksi. Naksoksesta hengissä selvinneet maanpakolaiset asettuivat sinne lopulta vuonna 358 eaa., jonka jälkeen siitä tuli kreikkalaiskaupunki ja Naksoksen perillinen.
Zenon (keisari)
Imperator Caesar Flavius Zenon Augustus (425 ? – 9. huhtikuuta 491) oli Itä-Rooman keisari vuosina 474–491. Hänen alkuperäinen nimensä oli Tarasicodissa.
Jättisipuli
Jättisipuli (Allium cepa Jättisipuli-ryhmä) on ryhmä isokokoisia ruokasipulilajikkeita, jotka tunnetaan myös nimillä keilasipuli ja salaattisipuli. Ne ovat ulkonäöltään hyvin pitkäkaulaisia ja saattavat painaa parhaimmillaan yli kilogramman. Jättisipuli on uusimpia vihannestulokkaita Suomessa. Se soveltuu hyvin perusraaka-aineeksi piiraisiin ja miedon maun takia erinomainen salaatteihin ja leivän päälle.
Rimmijärvi (Orivesi)
Historiaa
Vuoden 1958 peruskartassa laskuojan yli kulki polanne, joka oli vuoden 1977 kartassa muuttunut Kalasaaseen asti kulkevaksi tieksi.
Missio Helsinki
Järjestelyt
Missio Helsingin järjestämistä edelsi perusteellinen suunnittelu ja valmistelu. Järjestävän yhteisön pääsihteerinä oli pastori Juhani Peltonen, puheenjohtajana silloinen Yhdyspankin pääjohtaja Ahti Hirvonen ja neuvottelukunnan puheenjohtajana piispa Samuel Lehtonen. Billy Grahamin saaminen tapahtuman pääpuhujaksi edellytti kutsun esittämistä Grahamin säätiölle, ja myöntävän vastauksen saamiseksi kutsujapohjan oli oltava mahdollisimman laaja. Graham edellytti, ettei hänen vierailunsa jakaisi kristillistä yhteisöä. Kun Suomen keskeiset kristilliset suuntaukset oli saatu kutsun taakse, alettiin kerätä mukaan yksittäisiä seurakuntia.
Kätyrin osa
Lähimmäiset
Jokaisella kätyrillä on myös (alussa salaisia) suhteita ympäristöönsä. Näitä kutsutaan "lähimmäisiksi". He vaikuttavat hahmojen rakkaus arvoon. Kätyri menettää lähimmäisen kuollessa kaikki kyseisen lähimmäisen kautta saamansa rakkauspisteet.
Jänönsalaatti
Ulkonäkö ja koko
Hedelmä on pähkylä, joka on 3–4 mm pitkä ja lähes musta. Pappus on hapsihaiveninen, kärjessä lyhyen varren päässä hapsihaivenia.
Casablanca (elokuva)
Muita tunnustuksia
American Film Institute nimesi Casablancan vuosisadan toiseksi parhaaksi yhdysvaltalaiseksi elokuvaksi. Elokuvassa usein kuultava kappale ”As Time Goes By” valittiin toiseksi parhaaksi yhdysvaltalaiseksi elokuvalauluksi. Laulu tulikin suosituksi vasta elokuvan myötä, vaikka se oli tehty jo aikaisemmin. AFI:n mukaan Casablanca on myös romanttisin yhdysvaltalainen elokuva. Monet sen repliikit myös valittiin hienoimpien sitaattien joukkoon.
Paul Greengard
Greengard syntyi New Yorkissa. Toisen maailmansodan aikana hän toimi Massachusetts Institute of Technologyn yksikössä, joka kehitti japanilaisista kamikaze-lentäjistä varoittavaa järjestelmää. Sodan jälkeen hän opiskeli matematiikkaa ja fysiikkaa, mutta luopui fysiikan jatko-opinnoista, koska ei halunnut osallistua ydinaseiden kehittämiseen. Fysiikan sijaan hän suuntasi mielenkiintonsa biofysiikkaan. Hän väitteli 1953 ja jatkoi postdoc-opintoja Lontoossa ja Amsterdamissa ja oli vuodesta Rockefeller-yliopiston professori.
Dongguan
Dongguan on perfektuuritason kaupunki Guangdongin maakunnassa Etelä-Kiinassa, maakunnan pääkaupungin Kantonin ja Shenzhenin välissä. Teollisuuskaupungin pinta-ala on 2 465 neliökilometriä ja väkiluku on 8,220 miljoonaa (2010).
Ilmasto
Dongguanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on leutoa ja kuivaa. Vuoden keskilämpötila on noin 23 °C ja keskimääräinen sademäärä 1 780 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 14 °C. Sateisin kuukausi on elokuu, jolloin sataa keskimäärin noin 270 millimetriä. Joulukuu puolestaan on kuivin kuukausi. Silloin keskimääräinen sadanta on 28 millimetriä.
Torsten Tegnér
Torsten Tegnérin äiti oli tunnettu lastenlaulujen säveltäjä Alice Tegnér ja 1800-luvun alussa vaikuttanut kirjailija ja piispa Esaias Tegnér puolestaan hänen isoisänsä isä.
Vuorijärvi (Orivesi, Eväjärvi)
Maantietoa
Järven pinta-ala on 1,5 hehtaaria ja se on 250 metriä pitkä ja 100 metriä leveä. Se sijaitsee Puharinvuoren etelärinteellä pienellä suolla. Järvellä ei ole kartan mukaan saaria ja se on autio. Sen rantaviivan pituus on 750 metriä ja sen rannat ovat soistunutta metsämaata tai rannastaan kapeareunaista avosuota. Järvelle ei tule tietä, mutta Puharinvuoren huipulla olevalle johtava tie ohittaa sen pienen matkan päästä.
Basiliscus
thumb|Basiliscus [[solidus|soliduksessa]]
Muumion paluu
Tarina
Siirrytään Lontooseen vuoteen 1933. Evelyn ja Rick ovat saaneet lapsen nimeltä Alex. Evelyn on nähnyt unen, jossa hän on temppelissä missä kukaan ei ole ollut pitkään aikaan. He menevät tutkimaan tätä temppeliä ja sinne tulevat rosvot, jotka etsivät Skorpionikuninkaan rannekorua. Evelyn ja Rick löytävät arkun, avaavat sen ja löytävät tuon rannekorun. Avaamisen jälkeen temppeli alkaa täyttyä Niilin vedellä.
Lehdistötiedote
Tiedotteiden jakelusta vastaavat kokoavat tai hankkivat muuten eri tarkoituksiin soveltuvia jakelulistoja. Sanomalehtien ja aikakauslehtien sekä sähköisten viestimien toimitusten lisäksi jakelulistoissa on usein myös tiedotteen alaan erikoistuneita vapaita toimittajia ja tiedotusvälineiden asiantuntija-avustajia.
Suomessa arvopaperimarkkinalaki asettaa pörssiyhtiöille velvollisuuden tiedottaa viivytyksettä yhtiön arvopaperin arvoon olennaisesti vaikuttavat päätökset ja muut seikat. Tiedotusta valvoo Rahoitustarkastus.
Tiedotteen muoto
Tiedotusvälineet käyttävät tiedotteita uutisten aineistona. Tätä tarkoitusta varten tiedotteiden laatijat kirjoittavat ne usein perinteisen journalistisen uutisen muotoon. Uutismaisia tunnusmerkkejä tiedotteissa on esimerkiksi se, että lähettäjän kannanotot esitetään usein yrityksen jonkin johtajan haastattelurepliikkinä. Tällaisen haastattelurepliikin laatii kuitenkin useimmiten tiedottaja, eikä repliikin sanojaksi mainitulla henkilöllä välttämättä ole repliikin muodon kanssa paljoakaan tekemistä. Toisinaan tiedotusväline saattaa julkaista tiedotteen sellaisenaan tai vain hiukan muokattuna, mutta usein toimitus käyttää vain tiedotteen asiatiedot ja rakentaa uutisen niitä ja muita tietoja käyttäen. Tähän voi vaikuttaa tiedotteen mainos- ja PR-luonne.
Tiedotteen lopussa on usein muutaman rivin perustiedot lähettävästä organisaatiosta sekä lisätietoja antavien henkilöiden yhteystiedot.
Sam Neill
Nigel John Dermot (Sam) Neill OBE (s. 14. syyskuuta 1947 Omagh, Pohjois-Irlanti) on uusiseelantilainen näyttelijä. Hän on ollut ehdolla Emmy-palkinnon ja kolmen Golden Globen saajaksi. Lukuisten elokuvien lisäksi Neill on näytellyt myös muun muassa televisiosarjoissa Reilly, Ace of Spies, Tudors, Crusoe, Happy Town, Alcatraz, Peaky Blinders sekä Eikä yksikään pelastunut.
Kevätlinnunsilmä
Kevätlinnunsilmä (Chrysosplenium alternifolium) on monivuotinen, kosteiden kasvupaikkojen pienikokoinen kevätkasvi.
Ulkonäkö ja koko
thumb|220px|vasen|Kevätlinnunsilmäkasvusto. Kevätlinnunsilmä kasvaa 10–15 cm korkeaksi. Lehdet ovat ruodillisia, muodoltaan munuaismaisia ja ehyt- tai nyhälaitaisia. Aluslehdet ovat 2–3 cm leveitä ja harvakarvaisia. Kukkien tukilehdet ovat hertta- tai tylppätyvisiä. Kukinto on päätteinen huiskilo, jonka ylälehdet ovat tavallisesti kellanvihreitä. Kukat ovat pienikokoisia ja väriltään kellanvihreitä. Kukasta puuttuu teriö. Kukan verhiö on nelilehtinen, lukuun ottamatta keskimmäistä kukkaa, jossa verhiö on viisilehtinen. Kevätlinnunsilmä kukkii Suomessa touko-kesäkuussa.
Arnim Zola
Ultimate Arnim Zola
Zola ei kuitenkaan kuollut ja hänen nerokkaat aivoaaltonsa pelastettiin. Myöhemmin Zola loi itselleen yli kymmenmetrisen kehon, jonka rinnasta hänen kasvonsa heijastuivat hologrammimuodossa. Kapteeni Amerikka ja Haukka saivat kuitenkin Zolan ja tämän ruumiin tuhottua.
Marvel Cinematic Universe
Marvel Studiosin tuottamassa elokuvasarjassa Marvel Cinematic Universe Arnim Zolaa näyttelee Toby Jones.
Käännytys
Käännytyksellä on negatiivisia sävyjä silloin, kun kohde ei alun perin ole ollut halukas vaihtamaan uskontoa, aatetta tai poliittista mielipidettä. Käännytyksessä saatetaan käyttää epäeettisiä keinoja hyväksi. Epäeettisestä käännytyksestä on esimerkkinä miekkalähetys. Monia maailman uskontoja on levitetty miekka pelotteena. Jos kohde ei ole halunnut vaihtaa uskontoaan, hänet on surmattu.
Jutta Urpilainen
Arvopolitiikka
Urpilaisen mielestä taloudessa ja politiikassa on oltava tilaa myös arvokeskustelulle. Urpilainen on toivonut, että talouselämässä puhuttaisiin enemmän siitä, mikä on oikein ja mikä on kohtuullista. Urpilaisen mukaan julkisuudessa olevat ihmiset voivat olla esimerkkejä siitä, ettei uskonnon tarvitse olla tabu, vaan se voi olla normaali osa elämää. Urpilaisen mukaan hänen suhteensa uskontoon on sellainen, ettei hän ole halunnut peitellä sitä, mutta ei myöskään tuoda poikkeuksellisen paljoa julki. Urpilainen on puhunut uskosta ja mediassa on noteerattu Urpilaisen kaulassa roikkuva ristikoru. Urpilaisen mukaan uskonto ja politiikka kytkeytyvät toisiinsa uskonnonvapauden kautta.
Filippiinien vallankumous
Yhdysvaltain miehitys
Aguinaldo julistautui vuonna 1899 itsenäisen Filippiinien tasavallan presidentiksi. Yhdysvallat ei Aguinaldon pettymykseksi tunnustanutkaan Filippiinien itsenäisyyttä, vaan Yhdysvaltain presidentti William McKinley julisti Filippiinit kuuluvaksi Yhdysvaltojen alaisuuteen. Yhdysvallat ei poistanut sota-aluksiaan Filippiinien vesiltä sodan päätyttyä, vaan päinvastoin joukkoja Filippiineillä lisättiin. Helmikuussa 1899 maiden välillä alkoivat taistelut. Yhdysvallat oli sotilaallisesti paremmin varustautunut ja Aguinaldon johtamat filippiiniläiset joutuivat siirtymään sissisotaan sotilaallisen ylivoiman vuoksi. Aguinaldo saatiin pidätettyä huhtikuussa 1901, jolloin hän kehotti filippiiniläisiä antautumaan. Taistelut päättyivät pääosin vuonna 1902, mutta joillakin alueilla sissisota jatkui vielä joitakin vuosia. Mindanaolla taas muslimiväestö oli jatkuvassa vastarinnassa islamilaisen valtion puolesta.
Newburnin taistelu
Newburnin taistelu käytiin toisessa piispojen sodassa 28. elokuuta 1640. Taistelussa Alexander Leslien johtamat presbyteerien liiton skotit voittivat Edward Conwayn johtamat englantilaiset, mikä johti myös lopulta koko sodan loppuun.
Taistelu
27. päivän yönä englantilaisten jalkaväki oli asemissaan ja ratsuväki leiriytyneenä näiden taakse. Leslie lähetti näitä häiritsemään osastoja samalla kun hän toi yhdeksän tykkiä asemiin kahlaamolle. Yksi kevyt tykki nostettiin Newburnin kirkon torniin, josta saattoi ampua englantilaisen jalkaväen asemiin miltei kirjaimellisesti suoraan näiden päälle. Tykit aloittivat tulituksensa aamulla ja niiden suojaamina skottien jalka- ja ratsuväki rynnäköi kahlaamon yli. Englantilaisten jalkaväki ei edes yrittänyt taistella, vaan pakeni paikalta. Skotit lähtivät näiden perään, mutta tällöin he saivat vastaansa englantilaisten ratsuväen. Englantilaisten onnistuikin aiheuttaa tappioita skottien jalkaväelle, mutta ratsuväkikin pakeni skottien ratsuväen tehtyä vastahyökkäyksen ja taistelun osoittauduttua toivottomaksi.
Khotongit
Khotongit polveutuvat džungaarien sotavangeiksi ottamista Keski-Aasian asukkaista. Vangeiksi jäi Ošin ja Buharan kaupunkien asukkaita, sekä kazakkeja ja kirgiisejä. He kuuluivat orjina mongoliprinssille, joka antautuessaan Qing-dynastialle vuonna 1753 sai maa-alueita Uvsin provinssista nykyisen Ulaangomin kaupungin lähistöltä. Khotongit oli sittemmin velvoitettu luovuttamaan ruhtinaalle 40 säkillistä viljaa vuosittain sekä 11 työntekijää kesätöihin ruhtinaan palatsille. Heidät oli kuitenkin vapautettu muista julkisista velvoitteista. 1900-luvulle tultaessa khotongit asuivat mongolien tapaan jurtissa ja he puhuivat oiraatin kieltä. He kuitenkin välttelivät sekoittumista mongolien kanssa ja esimerkiksi mongolijurtissa pidettyjen buddhalaisten patsaiden sijaan khotongit pitivät esillä otteita Koraanista.
Ruotsi–Suomi-jääpallomaaottelu 1940
Ruotsi-Suomi-maaottelu
Suomen omat jääpallosarjat oli kaudella 1939–1940 luonnollisesti peruttu sodan vuoksi ja joukkue koostui pelaajista, jotka saapuivat otteluun suoraan rintamalta. Se päättyi lopulta Ruotsin voittoon maalein 2–1. Ottelun aikana pakkasta oli 17 astetta, mutta siitä huolimatta stadionille kerääntyi 6 344 katsojaa. Kaikki lipun ostaneet eivät kuitenkaan saapuneet paikalle, sillä ottelu oli myyty loppuun jo paria viikkoa aikaisemmin. Suomen joukkueen valmentajana toimi Max Viinioksa, pelaajien joukossa olivat muun muassa Ernst Grönlund, Frans Karjagin, Reino Lindroos, Risto Rinne ja Sakari Salo. Ottelun poikkeuksellisesta luonteesta johtuen mukaan valittiin myös Työväen Urheiluliiton joukkueiden pelaajia, vaikka yleensä tuohon aikaan Suomen maajoukkue koostui pelkästään Suomen Palloliiton pelaajista. Joukkueenjohtajina toimivat SPL:n ja TUL:n puheenjohtajat Erik von Frenckell ja Urho Rinne. Kyseessä oli kaikkiaan 22. Suomen ja Ruotsin välinen jääpallomaaottelu.
SS Princess
Pian vuoden 1885 jälkeen Princessin ulkonäköä muutettiin ja ylelliset matkustajahytit poistettiin, kun alus muutettiin rahtilaivaksi. Siipirattaat ja niitä käyttäneet höyrykoneet korvattiin uudella mäntähöyrykoneella sekä nelilapaisella potkurilla. Samalla aluksen runkoa jatkettiin 49-metriseksi. Alukselle jäi vain kuusi hyttiä, kapyysi ja pieni ruokasali. Muutostöiden jälkeen alusta käytettiin irtotavaran ja ratapölkkyjen kuljetukseen, ja usein se hinasi perässään proomua.
Dimitri Romanov
Dimitri Romanov oli naimisissa tanskalaisen Johanna von Kauffmannin kanssa (1936–1989) vuodesta 1959 tämän kuolemaan, vuoteen 1989. Hän avioitui Dorrit Reventlowin kanssa (s. 1942) Kostromassa Venäjällä 28. heinäkuuta 1993. Silloin järjestettiin Romanoveille häät Venäjällä ensimmäisen kerran sitten vallankumouksen. Dimitri Romanov puhui sujuvasti venäjää, ranskaa, englantia, tanskaa ja italiaa.
Danis Zaripov
Danis Zinnurovitš Zaripov (, s. 26. maaliskuuta 1981 Tšeljabinsk, Venäjän SFNT, Neuvostoliitto) on venäläinen uransa lopettanut jääkiekkoilija, pelipaikaltaan hyökkääjä. Zaripov on voittanut KHL:n mestaruuden vuosina 2009, 2010, 2014, 2016 ja 2018. Zaripov palkittiin KHL-kauden 2008–2009 arvokkaimpana pelaajana. Hän on ollut voittamassa myös kolmea jääkiekon maailmanmestaruutta Venäjän maajoukkueessa vuosina 2008, 2009 ja 2014.
Mutaatio
Kromosomimutaatio
Kromosomimutaatio on kromosomin rakenteen muutos, joka edellyttää kromosomin rakenteen katkeamista eli kromosominmurtumaa.
Hyödylliset ja haitalliset mutaatiot
Haitallista sairauksia aiheuttavista mutaatioista suuri enemmistö esiintyy genomin proteiineja koodaavalla alueella eli eksomialueella. Perinnöllisten sairauksien taustalla vaikuttavien mutatioiden selvitystyössä tätä hyödynnetään laajalti sekvensoimalla koko genomin sijaan pelkästään potilaan eksomi. Yleisesti eksomisekvensoinnilla voidaan löytää 85–95 % sairauksia aiheuttavista mutaatioista. Mutaatioita esiintyy kuitenkin yhtä usein myös eksomialueen ulkopuolella toisin sanoen koko genomin alueella. Koska eksomi on suhteellisesti vain noin 1 % koko ihmisen genomista, voidaan olettaa että mutaatioista 99 % on eksomialueen ulkopuolella ja että ne ovat pääsääntöisesti ihmiselle harmittomia.
Fryygian kieli
Fryygia oli muinaisessa Fryygiassa puhuttu indoeurooppalainen kieli, joka kuoli viimeistään 600-luvulla. Fryygia on läheistä sukua kreikan ja muinaismakedonian kielille. Kieliä yhdistävä piirre on se, että ne eivät ole osallistuneet niin sanottuun satemisaatioon eli indoeurooppalaisen kantakielen palataalisten velaarien sibiloitumiseen.
Akronauplia
Akronauplia on linnoitus ja linnavuori Náfplion kaupungissa Kreikassa. Se on kallioinen jyrkkärinteinen kukkula, joka sijaitsee nykyisen Náfplion vanhankaupungin niemen kärjessä. Akronauplia on yksi kaupungin kolmesta linnavuoresta, ja se on toiminut merkittävänä linnoituspaikkana antiikin ajalta 1800-luvulle saakka.
Historia
pienoiskuva|vasen|Akronauplia ja Náfplion vanhaa kaupunkia. Pääosa linnavuoren nykyisistä rakennelmista on peräisin frankkivallan ja venetsialaisvallan ajalta 1200–1500-luvuilta. Frankkivalta alkoi neljännen ristiretken jälkeen vuonna 1210/1212. Kaupunkia hallitsivat De la Roche, De Brienne, D'Enghien ja Villehardouin -suvut. Frankkivallan aikainen linna koostui kahdesta osasta, vanhemmasta jo bysanttilaisella ajalla rakennetusta linnasta ja uudemmasta frankkilinnasta.
pienoiskuva|vasen|Akronauplian Toroin linnan pohjoisportti. Turkkilaiset osmanit saivat linnoituksen ja Náfplion valtaansa vuonna 1540. He käyttivät linnoituksesta nimitystä Iç Kale, ”Sisempi linna”. Se toimi Peloponnesoksen osmanihallinnon keskuksena. Osmanit vahvistivat linnoituksen varustuksia. Venetsialaiset saivat kaupungin takaisin valtaansa vuonna 1686. Tuolloin kaikki asukkaat siirrettiin linnavuorelta alakaupunkiin, ja linnoitus jäi puolustus- ja hallintokäyttöön. Akronauplian linnoitus alkoi menettää merkitystään 1700-luvun alussa, kun Palamídin linnoitus valmistui.
Atlas Elektronik
Yritys oli BAE Systemsin tytäryhtiö joulukuuhun 2005, jolloin se myytiin ThyssenKruppille ja EADSille.
Historia
Vuonna 2005 BAE Systems ilmoitti halustaan myydä yhtiön. Pääehdokkaina ostolle olivat ThyssenKrupp/EADS, Thales Group ja L-3 Communications. BAE Systems ilmoitti 30. joulukuuta ThyssenKrupp/EADS:n 145 miljoonan euron tarjouksen tulleen hyväksytyksi. Yhtiön omistus jaettiin suhteessa 60% ThyssenKruppille ja 40% EADS:lle.
Craig Smith (jääkiekkoilija)
Maajoukkueura
Smith on edustanut Yhdysvaltoja miesten MM-kilpailuissa vuosina 2011, 2012 ja 2013, joista ensimmäisenä mainitussa turnauksessa hän oli tehopisteillä 3+3=6 joukkueen paras maalintekijä ja toiseksi paras pistemies Derek Stepanin jälkeen. Smith palkittiin Yhdysvaltojen top-3 -pelaajana.
Heinäturpiaali
Ravinto
Heinäturpiaali etsii ravinnokseen maasta siemeniä ja hyönteisiä. 1900-luvun alussa valtavat parvet ruokailivat Yhdysvaltain kaakkoisosan riisipelloilla aiheuttaen merkittävää tuhoa viljelmille. Niitä pyydystettiin ja tapettiin valtavia määriä. Esimerkiksi vuonna 1912 tapettiin Etelä-Carolinassa 720 000 "riisilintua", joksi sitä paikallisesti kutsuttiin, ja laivattiin ruoaksi myytäväksi. Jamaikalaiset syövät edelleen muuttomatkalla levähtäviä rasvaisia turpiaaleja, ja kutsuvat lintua "voilinnuksi".
Pirttijärvi (Orivesi, Löytäne)
Maantietoa
Järven pinta-ala on 4,7 hehtaaria ja se on 600 metriä pitkä ja 150 metriä leveä. Se sijaitsee Iso-Löytäneen, Ottelen ja Pajulanjärven välisellä kannaksella. Sen ympäristössä on kallioinen ylänkö, jota kutsutaan Pirttijärvenkallioiksi. Järven itäpuoli on suota. Järvellä ei ole kartan mukaan saaria ja se on autio. Sen rantaviivan pituus on 1,5 kilometriä ja sen rannat ovat metsämaata ja ojitettua suota. Järven läheltä sen ohittaa Löytäneelle johtava kylätie.
Nekromantix
Historia
Esiinnyttyään kahdessa tanskalaisessa paikallisshow’ssa yhtye esiintyi isoilla festivaaleilla Hampurissa, Saksassa. Tämä johti levytyssopimukseen ja ensimmäiseen albumiin, "Hellboundiin". Tuohon aikaan psychobilly-näyttämöä hallitsivat lähinnä brittiyhtyeet ja psychobilly-fanit maailmanlaajuisesti toivottivatkin Nekromantixin uuden ja erilaisen tyylin tervetulleeksi. Musiikkia on mm. kuvailtu lauseella "Elvis kohtaa Wolfmanin".
George Cole
George Edward Cole OBE (22. huhtikuuta 1925 Lontoo – 5. elokuuta 2015 Reading, Berkshire ) oli brittiläinen näyttelijä. Hän syntyi Tootingissa, Lontoossa, ja aloitti elokuvauransa 1940-luvun alussa.
Josafat
Josafat oli yksi Juudan kuninkaista. Hän seurasi kuninkaana isäänsä Aasaa. Hän oli kuninkaaksi tullessaan 35 vuoden ikäinen ja hän hallitsi 25 vuotta, todennäköisesti vuodesta 870–845 eaa. Hän teki sitä, mikä on oikein Herran silmissä, kulkien isänsä Aasan teitä... Raamatun mukaan Josafat solmi rauhan Israelin kuninkaan Ahabin kanssa ja osallistui sotaretkelle Syyriaa vastaan. Sen epäonnistuessa hän palasi maahansa. Hän hävitti maasta viimeisetkin haureutta harjoittavat pyhäkköpalvelijat, jotka olivat hänen isänsä Aasan ajoilta jääneet jäljelle. Lisäksi hän teetti Tarsisin-laivoja tuodakseen niillä kultaa Ofirista, mutta laivat hajosivat jo Esjon-Geberissä. Josafatin kuoltua tuli kuninkaaksi hänen poikansa Joram.
Oranjestad
Oranjestad on Aruban pääkaupunki ja suurin kaupunki. Se sijaitsee saaren etelärannikolla, ja sen asukasluku oli vuoden 2010 väestönlaskennan mukaan 28 295. Kaupunki perustettiin vuonna 1796. Aluksi sillä ei ollut lainkaan virallista nimeä vaan siitä käytettiin yleisesti nimeä Paardenbaai. Kaupunki nimettiin 1800-luvulla kuningas Willem van Oranje-Nassaun mukaan Oranjestadiksi.
Don Meineke
Donald E. ”Don” Meineke (30. lokakuuta 1930 Dayton, Ohio – 3. syyskuuta 2013 Dayton, Ohio ) oli yhdysvaltalainen koripalloilija, joka pelasi NBA-tasolla vuosina 1952–1958. Hän sai NBA:n kaikkien aikojen ensimmäisen parhaalle tulokkaalle myönnettävän Rookie of the Year -palkinnon vuonna 1953.
Niskavuoren henki
Niskavuoren henki on jaettu kolmeen näytökseen:
Jim Henson
Elämä ja ura
Henson syntyi Mississippissä ja varttui Hyattsvillessä, Marylandissa. Käydessään Marylandin yliopiston collegea Henson teki tulevan vaimonsa Jane Nebelin kanssa nukkeohjelmaa paikallistelevisioon. Kermit-sammakon ja muut muppetit hän kehitti viisiminuuttiseen ohjelmaan nimeltä Sam and Friends. Valmistumisensa jälkeen Henson teki avustajiensa kanssa televisiomainoksia ja spotteja eri ohjelmiin.
Budō kesäolympialaisissa 1964
Budō järjestettiin näytöslajina vuoden 1964 kesäolympialaisissa 15. lokakuuta Nippon Budōkan Hallissa, Tokiossa, Japanissa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Budōlajeista mukana olivat kendō (miekkailu), kyūdō (jousiammunta) ja sumō (paini).
Gotthold Ephraim Lessing
Elämänvaiheet
Lessingin isä oli pappi ja teologisten kirjojen kirjoittaja Johan Gottlieb Lessing ja perhe asui Kamenz-nimisessä pikkukaupungissa Itä-Saksissa. Kamenzissa Gotthold Ephraim Lessing kävi kaupungin klassista koulua vuodesta 1737 ja aloitti sen jälkeen ruhtinaskoulun (Fürstenschule St. Afra) Meißenissa 1741. Hän opiskeli kaksi vuotta teologiaa, kunnes keskeytti opintonsa ja siirtyi pääsiäisestä 1748 alkaen opiskelemaan lääketiedettä Leipzigissa vuonna 1748, mutta sitäkään hän ei opiskellut kovin tarmokkaasti. Vanhemmat eivät ymmärtäneet poikansa pyrkimyksiä, kun vain kaunokirjallisuus veti häntä puoleensa. Marraskuussa 1748 hän muutti Berliiniin aikoen elättää itsensä kirjoittamalla.
Wolfenbüttelissä hänestä tuli 7. toukokuuta 1770 kirjastonhoitaja prinssi Augustin kirjastoon (Herzog August Bibliothek). Siellä hän löysi Theophilus Presbyterin keskiaikaisen teoksen Schedula diversarum artium, josta hän julkaisi teoksen Vom Alter der Ölmalerey aus dem Theophilus Presbyter vuonna 1774. Hän ja Eva König – joka oli jäänyt leskeksi vuonna 1768 – kihlautuivat 1771. Vuonna 1775 Lessingin työ kirjastossa keskeytyi useamman matkan ja keisari Joosef II:n suoman audienssin vuoksi. Braunschweigin prinssi Leopoldin seurana hän matkusti Italiaan, jossa he vierailivat Milanossa, Venetsiassa, Firenzessä, Genovassa, Torinossa, Roomassa, Napolissa ja Korsikalla.
Nikkilänjärvi (Orivesi)
Historiaa
Vuoden 1855−1856 Kalmbergin kartastossa järvi oli peltomaiden ympäröimä. Silloin kirkonkylän tie kulki järven länsipuolelta ohi etelään.
Kuznetsov
Kuznetsova
Ylöjärven Uutiset
Historia
Kurussa ilmestynyttä, vuonna 1933 perustettua Kurun Sanomat -paikallislehteä julkaissut Suomen Paikallissanomat Oy myi vuonna 2008 lehden Pirkanmaan Lehtitaloon kuuluvalle Ylöjärven Uutiset Oy:lle, ja tässä yhteydessä Kurun Sanomat yhdistettiin Ylöjärven Uutisiin. Kurun kunta liittyi Ylöjärven kaupunkiin vuoden 2009 alussa.
Lehtoängelmä
Levinneisyys
Lehtoängelmän levinneisyysalue ulottuu Keski-Euroopan vuoristoista ja Italiasta ja Balkanilta Keski-Venäjälle. Pohjois-Euroopassa sen esiintymisalue rajoittuu Etelä-Ruotsiin, Baltiaan, Karjalankannakselle ja Laatokan Karjalaan. Suomessa lehtoängelmä kasvaa levinneisyysalueensa äärirajoilla. Sitä on tavattu alkuperäisenä vain muutamasta paikasta Kiteeltä. Satunnaisena viljelykarkulaisena lehtoängelmää on tavattu eri puolilta Suomea.
Aleksi Saarelainen
Kalevan kisoista Saarelainen on saavuttanut seiväshypyn pronssia vuonna 2017. Tallinnan alle 23-vuotiaiden EM-kilpailuissa 2015 hän karsiutui loppukilpailusta.
Jean Ping
Ping on johtanut useita kertoja maansa delegaatiota YK:n yleiskokouksessa, samoin kuin monissa muissa kansainvälisissä järjestöissä, kuten UNESCOssa, Maailmanpankissa ja Afrikan unionissa. Hän toimi öljyntuottajamaiden järjestön OPECin konferenssin puheenjohtajana 1993. Yhdistyneiden kansakuntien 59. yleiskokousta hän johti 14. syyskuuta 2004 – 11. syyskuuta 2005.
Sarr
Sarr on muun muassa seuraavien henkilöiden sukunimi:
Heikki W. Virolainen
Ensimmäisen yksityisnäyttelynsä vuonna 1964 pitänyt ja "Suomen ensimmäiseksi poptaiteilijaksi" nimetty Virolainen tunnetaan muun muassa julkisista veistoksistaan.
Tiedekirjasto Tritonia
alt=Tritonia|pienoiskuva|250x250px|Nykyinen Tritonia-rakennus Tiedekirjasto Tritonia on kaikille avoin tieteellinen yhteiskirjasto, jonka kehysorganisaatiot ovat seuraavat Vaasan korkeakoulut: Tritonian tehtävänä on tukea korkeakoulujensa opiskelua, opetusta ja tutkimusta tarjoamalla nykyaikaisia tiedekirjastopalveluja (mm. tietoaineisto- ja ohjauspalveluja) suomen, ruotsin ja englannin kielellä. Palveluja voi käyttää sekä Tritonian tiloissa että etänä tietoverkkojen välityksellä. Tritoniassa on käytössä kansallisen digitaalisen kirjaston yhteinen tiedonhakupalvelu Finna. Tritonialla on rooli kehyskorkeakoulujen avoimen tieteen palvelukeskuksena.
Fireball (albumi)
Albumin työstö
Deep Purple perui vuoden 1970 viimeiset konserttinsa ja siirtyi joulukuun puolivälissä Hermitage-nimiseen maalaistaloon Devoniin Lounais-Englantiin. Yhtye oli kyllästynyt kappaleiden tekemiseen studiossa tai kiertueilla ja halusi rauhaiseen, syrjäiseen paikkaan. Suurin osa ajasta Devonissa kului kuitenkin paikallisessa pubissa. Okkultismista vahvasti kiinnostunut Ritchie Blackmore taas harjoitti spiritismiä. Tähän liittyi välikohtaus Blackmoren ja Roger Gloverin välillä. Rumpali Ian Paicen tyttöystävä oli pyytänyt Gloveria lainaamaan krusifiksiaan spiritismi-istuntoa varten. Gloverin kieltäytymisestä suuttunut Blackmore oli myöhemmin iskenyt kirveen Gloverin makuuhuoneen oven läpi. Raivostunut Glover juoksi Blackmoren perässä pitkin talon käytävää. Lopulta hän sai Blackmoren kiinni ja aikoi iskeä tuolinjalalla Blackmorea. Hän kuitenkin malttoi mielensä viime hetkellä. Glover on myöhemmin kertonut, että pidemmälle edenneenä tuon yön tapahtumat olisivat hyvinkin voineet merkitä yhtyeen loppua. Maalaistalossa saatiin kuitenkin tehtyä uudet kappaleet ”Strange Kind of Woman”, ”Freedom” ja ”Slow Train”. "I’m Alone" puolestaan muotoutui aiemmin instrumentaalin ”Grabsplatter” pohjalle.
Musiikki
Pitkä ja tunnelmallinen ”Fools” on Ian Gillanin mielenilmaisu ihmiskunnan typeryyttä vastaan. Se kertoo kuolevasta miehestä, joka katsoessaan menneeseen tajuaa idioottien johtavan maailmaa. Ideanpuutteiden vuoksi kappaleen kitarasoolo-osio on Blackmoren keikoilla harrastaman improvisoinnin toisintoa. Fireballin päättävää ”No One Camea” on pidetty jopa Gillanin parhaana laulusuorituksena Deep Purplessa ja myös sen sanoituksia on kehuttu. Osa sanoista on suoraa lainausta Monty Python -tv-sarjasta. Sävellyksenä ”No One Came” on Deep Purplen funk-vaikutteisimpia. Kappale ehtii jo kertaalleen päättyä, kun sen pääriffi alkaa uudestaan. Yhtye laittoi pääriffin nauhan toistamaan itseään. Samalla Jon Lord soitti kosketinsoitinimprovisaatiota, ja muut jäsenet hidastivat ja nopeuttivat nauhaa, jonne Lordin soitto oli tallentumassa. Kukaan ei tiennyt miltä se tulisi kuulostamaan, mutta yhtye rakasti tulosta, joten efekti otettiin mukaan lopulliseen versioon.
Geigermittari
Geigermittarin toimintaperiaate
Geigermittarin säteilyä havaitseva osa on Geiger–Müller-putki, joka on suljettu ja täytetty kaasulla (usein heliumilla, neonilla tai argonilla johon on lisätty halogeenia). Putken seinämä toimii katodina ja sisällä on tavallisesti putken suuntainen anodipiikki. Katodin ja anodin välillä oleva jännite aiheuttaa kaasuun voimakkaan sähkökentän.
Tito Buss
Tito Buss (1. syyskuuta 1925 – 30. huhtikuuta 2013) oli brasilialainen roomalaiskatolinen piispa. Hänet vihittiin papiksi 8. joulukuuta 1951 ja nimitettiin Rio do Sulin hiippakunnan piispaksi 12. maaliskuuta 1969. Piispaksi vihkiminen seurasi 3. elokuuta. Pääkonsekraattorina toimi Alfonso Niehues, jota avustivat Gregório Warmeling ja Wilson Laus Schmidt.
Joan Plaza
pienoiskuva|Joan Plaza Joan Plaza Durán (s. 26. joulukuuta 1963 Barcelona, Barcelonan maakunta, Espanja) on espanjalainen koripallovalmentaja.
Walther Bothe
Walther Wilheim Georg Bothe (8. tammikuuta 1891 – 8. helmikuuta 1957) oli saksalainen Nobel-palkittu fyysikko, matemaatikko ja kemisti. Hän sai Max Bornin kanssa Nobelin fysiikanpalkinnon vuonna 1954 koinsidenssimenetelmän kehittämisestä.
Vihasjärvi (järvi)
Historiaa
Vuoden 1855−1856 Kalmbergin kartastossa järven nimi kirjoitettiin ”Wihasjärvi”. Wihasjärven viiden talon kylä sijaitsi järven pohjoisrannalla ja pohjoisesta tuleva tie ohitti järven sen pohjoispuolelta.
Jalkapallon maailmanmestaruuskilpailujen 2006 kokoonpanot
Tämä sivu esittelee vuoden 2006 jalkapallon maailmanmestaruuskilpailujen 32 osallistujajoukkuetta sellaisina kuin ne ilmoitettiin turnaukseen. Joukkueissa on 23 pelaajaa. Joukkueiden kapteenit on merkitty (c)-merkillä.
Jämsä
Nimen etymologia
Jämsän nimen alkuperästä ei ole täyttä varmuutta. Janne Saarikivi on esittänyt, että Jämsä-nimi liittyy sanueeseen, joka on kehittynyt pohjoissaamen verbistä jápmit (kuolla). Nykyisissä saamelaiskielissä on useita paikannimiä, jotka on johdettu sanasta jámeš (vainaja). Max Wassmer ehdotti aikoinaan, että Jämsä-nimi liittyy Jämsänjoen muotoon ja virtaustapaan. Hänen mukaansa joki sai nimensä ennen Jämsän seudun vakinaisia asukkaita tavasta, jolla joen virtaus kuluttaa rantoja. Nimi saattaa pohjautua myös johonkin muinaiseen syömistä, puremista tai kovertamista tarkoittavaan verbiin, josta on sittemmin johdettu vuolinta tarkoittava sana. Murteissa tämä sana on jämsä, jämpsä tai jämssä (puuastioiden sisäpinnan tasoittamiseen tarkoitettu kouruteräinen ja haaravartinen vuolin). Nurmossa esiintyy verbi jämpsätä (puhdistaa kimpiastioita sisältä jämpsällä).
Ilmasto
Hallin absoluuttinen ylin lämpötila on heinäkuussa 2010 mitattu 33,4 °C ja absoluuttinen alin tammikuussa 1992 mitattu –36,4 °C. Kaudella 1991–2020 Keski-Suomen ja Pirkanmaan havaintoasemien vuotuiset keskilämpötilat olivat 3,8 °C... 5,2 °C.
Ruth B
Ruth Berhe, taiteilijanimeltään Ruth B (s. 2. heinäkuuta 1995 Edmonton, Alberta), on kanadalainen laulaja-lauluntekijä. Berhe teki levytyssopimuksen Columbia Recordsin kanssa heinäkuussa 2015. Loppuvuodesta julkaistiin The Intro -niminen EP, joka sisälsi neljä kappaletta. Hänen debyyttialbuminsa, Safe Haven, julkaistiin toukokuussa 2017.
Jämsä
Väestökehitys
Vuonna 2012 Jämsän taajama-aste oli 74,8 %, eli kymmenisen prosenttiyksikköä Suomen keskiarvoa matalampi. 65 vuotta täyttäneitä oli noin neljännes väestöstä. Jämsän väkilukua pienentävät sekä negatiivinen muuttotase että kuolleiden enemmyys syntyneisiin nähden. Yli 70 % jämsäläisistä asuu pien- tai rivitaloissa. Väestön koulutustaso on Suomen keskiarvon alapuolella.
Seppola
Seppola on Jämsän keskustaajamana tunnetun Jämsän kaupallisen ja hallinnollisen keskuksen eteläinen osa, joka on rakentunut Jämsänjoen molemmille puolille. Se sijaitsee kuta kuinkin Jämsän keskiosissa hyvien liikenneyhteyksien varrella. Siellä on myös linja-autoasema ja rautatieasema. Valtatie 9 kulkee Seppolan ohi ja risteää Valtatie 24:n eli Vanhan Nelostien kanssa Seppolan lounaispuolella. Risteys on myös Mänttään vievän Kantatie 56:n nollapiste. Himos sijaitsee Säyrylän kylässä noin kolme kilometriä Seppolasta itään.
Der Knochenmann
Elokuvan tarinassa Wienin poliisista pois potkittu yksityisetsivä Simon Brenner lähtee vuoristoon autovelan perintämatkalle ja törmää julmaan murhasarjaan, jota hän ryhtyy selvittämään.
Ruutanajärvi (Orivesi)
Historiaa
Vuoden 1855−1856 Kalmbergin kartastossa järvi näkyy suolampena, joka on laskuojaton. Vuoden 1957 peruskartassa suo on edelleen ojittamatta, vaikka se lähettyviltä on raivattu viljelyyn kolme peltopalstaa. Pelloille kulkee suon vierestä kärrypolku. Järven eteläpuolella sijaitsee lato, jonne on kerätty suoniityltä heinää. Tämän jälkeen suon keskilinjalle on kaivettu johto-oja ja sille pari sivuhaaraa, jotka näkyvät vuoden 1977 kartassa. Ojat on yhdistetty kahteen eri suuntiin johtaviin ojiin. Vuoden 1986 kartan julkaisun jälkeen ojia on kaivettu lisää.
Pia Viitanen
Ministeri
Huhtikuussa 2014 Vasemmistoliitto vetäytyi hallituksesta, minkä seurauksena viestintäministerin tehtävät siirrettiin takaisin Kiurulle ja Viitanen sai vastuulleen asuntoministerin tehtävien lisäksi Paavo Arhinmäen aiemmin hoitamat kulttuuri- ja urheiluministerin tehtävät. Hänen ministerinimikkeekseen tuli samalla kulttuuri- ja asuntoministeri.
Harmaanieriä
Ravinto ja elintavat
Harmaanieriä viihtyy yksinomaan viileissä, runsashappisissa ja syvissä järvissä. Kutuaikaa lukuun ottamatta harmaanieriä on vaelteleva yksinäinen kala. Vaellusaluetta rajoittaa järven koko. Kesäaikaan rajoitteena on veden lämpeneminen. Koleiden vesien asukki ei suostu hetkeksikään nousemaan harppauskerroksen yläpuolisiin lämpimiin vesiin, paitsi syksyllä kalan noustessa kutemaan.
Lahden taistelussa kaatuneiden saksalaisten muistomerkki
13. kesäkuuta 1918 nimitettiin pormestari Lyytikäisestä, kaupunginvaltuuston varapuheenjohtaja Vitalista ja valtuusmies (kaupunginvaltuutettu) Teittisestä koostuva kolmihenkinen komitea, jonka tehtävänä oli suunnitella hautapatsaan hankinta sekä haudan jatkuva hoito. Tätä varten myönnettiin kolmetuhatta Suomen markkaa.
Lisäksi Lahden kaupunginvaltuusto järjesti raha-avustuksen kaatuneiden omaisten hyväksi 1918 sekä ilmoitti pystyttävänsä muistomerkin, sekä hoitavan haudat (kirje saksalaisen osasto Brandensteinin komentajalle Otto von Brandensteinille).
Punavyö
Seikkailut sijoittuvat yleensä Arizonan alueelle, usein Tombstonen kaupunkiin. Punavyö pitää majaansa Luurankokanjonissa. Nimensä hän on saanut käyttämästään punaisesta hopeatähdin koristellusta vyöstä (jonka hän kirjassa Paholaisen lähetti kertoo saaneensa muistolahjaksi eräältä washingtonilaiselta neidiltä).
Gnostilaisuuden lähteet
Irenaeus
Irenaeuksen (n. 115–202) keskeisin teos on viisiosainen Harhaoppeja vastaan (Adversus haereses, n. 180–185). Sen koko nimi on Niin kutsutun gnosiksen tunnistamisesta ja kukistamisesta. Teos vaikuttaa olevan vastavaikutus sille, että jotkut kreikkalaiset kauppiaat saarnasivat tiedon etsimisestä Irenaeuksen gallialaisessa hiippakunnassa.